陳實 (弘治進士)

陳實（），字秀卿，號虚庵，廣東瓊州府瓊山縣人，民籍，明朝政治人物。

 生平 
弘治十一年（1498年）戊午科廣東鄉試第十六名舉人。弘治十五年（1502年）中式壬戌科會試第二百二十二名，三甲第一百八十名進士。始通朝籍，即以疾谒告归。寻遭父丧，服阕未起，劉瑾矫诏，以违限例勒令除名。正德七年五月起授南京江西道試御史。寻以母丧去。服阕，复除广西道御史，十六年出按應天、徽宁诸郡。嘉靖元年（1522年）出为常州府知府，四年卒于官，年五十一。所著有《虚菴集》《广东通志》：陈实字秀卿，琼山人。弘治壬戌进士，刘瑾用事，家食数年，瑾败，起授南京江西道御史。时内臣赵兰采珠合浦，剥民黩货，实劾罢之。改北御史，出按徽宁诸郡，有权宦强取芜湖民苇洲为业，实论奏还民，于是出为常州知府。政务爱民，有古循吏风。嵗大祲，发郡仓不足则出堂食银数千两济之。时士习日窳，实建道南书院，集诸生讲习其中，常曰：学重养心，尤莫先于辨义利。人多铭座右。抚按交荐，卒于官。御史朱实昌为之奏请䘏典，盖异数也。所著有《虚菴集》。。

 家族 
曾祖陳士聰；祖父陳蔭；父陳昭，母黃氏。具庆下。弟容、寅。

参考文献
邵宝《明中顺大夫常州府知府陈侯墓志铭》

Category:明朝監察御史
Category:陳姓
Category:明朝南京監察御史
Category:明朝常州府知府
Category:弘治十一年戊午科廣東鄉試舉人
Category:琼山人